(1893) Jesus seyde : Vader vergheuet hen , want si en weten niet wat si doen .Christus heeft in alle sijn ledekens ende sinnen willen lijden , op dat hi voor alle manieren van sonden wt doen soude , ende daerom heeft hi oock op een [ Mm vo ] stinckende plaetse gebracht willen sijn , ende heeft in sinen riecken gheleden op dat wi ymmer niet en souden twifelen hoe stinckende sonden , oft met welcke leden ende sinnen wi gesondicht hebben , hi en heuet volmaectelic voldaen , ende dat wi niet en souden ander genoechdoen soecken , dan Christum .Aldus heeft hi den asijn ende bitteren wijn oock ghesmaect , op dat hi inder tongen ooc gepassijt soude werden .